《十一月五日雪夜寒甚寄剑秋》
清代·费丹旭

雪压窗虚布被轻，梦回无那易愁生。漏声不尽自断续，镫影欲残时暗明。

客馆早寒嗟岁晚，薄田迟税累秋成。不知此日门前路，一笑何人访戴行。

作者简介：（1801或1802—1850）清浙江乌程人，字子苕，号晓楼，又号环溪生、偶翁。善书画，书法得晋人风格；画工写真，如镜取影，无不曲肖。亦能诗词。有《依旧草堂遗稿》。